Katherine Ryan

Mae Katherine Ryan (ganed 30 Mehefin 1983) yn gomedïwraig, ysgrifenwraig, cyflwynwraig ac actores Ganadaidd-Wyddelig. Mae'n byw yn Llundain.

Bywyd
Mae Ryan yn ferch i dad Gwyddelig a mam Ganadaidd o dras Wyddelig. Mae ei thad yn ddrafftsmon sy'n berchen ar gwmni peirianneg. Ganwyd a magwyd Ryan a'i dwy chwaer iau yn Sarnia, Ontario. Treuliodd hafau ei phlentyndod yng Nghorc yn ymweld â'i mam-gu a thad-cu ar ochr ei thad. Astudiodd cynllunio trefol mewn prifysgol yn Toronto. Tra'n astudio, gweithiodd yn Hooters yn ogystal â chymryd rhan mewn nosweithiau meic agored yn ei hamser sbâr.

Daeth Ryan i Lundain am fis gyda'i chariad yn yr haf yn 2007, cyn penderfynu symud yno'n barhaol yn Ionawr 2008. Mae erbyn hyn yn byw yn ardal Crouch End y ddinas gyda'i merch o gyn-gariad, Violet. Mae Ryan wedi dioddef gyda chanser y croen ddwywaith yn y gorffennol.

 Gyrfa 
Ymddangosodd Ryan ar deledu am y tro cyntaf yn 2012 ar raglen Channel 4 8 Out of 10 Cats. Mae wedi mynd ymlaen i ymddangos ar raglenni panel eraill, gan gynnwys Mock the Week, Never Mind the Buzzcocks, A League of Their Own, QI a Have I Got News for You.

Fel actores, mae wedi ymddangos yn y comedi sefyllfa Channel 4 Campus, y comedi sefyllfa BBC Two Episodes a Don't Sit in the Front Row gyda Jack Dee. Fel comedïwraig ar ei sefyll, mae Ryan wedi ymddangos fel act ar Live at the Appollo ar y BBC.

Yn 2015, cymerodd le Steve Jones fel cyflwynydd y rhaglen Hair ar BBC Two. Hefyd yn 2015, daeth Ryan yn banelydd ar y rhaglenni Bring the Noise ar Sky 1, ar dîm Tinie Tempah, a Safeword ar ITV2.

Mae gan Ryan golofn wythnosol yn y cylchgrawn adloniant NME.

Enillodd y Wobr Ferched Doniol Nivea yn 2008.

 Ffilmyddiaeth 
Episodes (2012) - cynorthwy-ydd Merc 
Mock the Week (2012–15) – panelydd gwadd
Never Mind the Buzzcocks (2012–14) – panelydd gwadd
8 Out of 10 Cats (2012–14) – panelydd gwadd
Sweat the Small Stuff (2013–14) – panelydd gwadd
Let's Dance for Comic Relief (2013) – cystadleuydd 
Fake Reaction (2013) – gwestai
QI (2013) – panelydd gwadd
Have I Got News for You (2013–16) – panelydd gwadd a chyflwynwraig
Celebrity Squares (2014, 2015) – gwestaiu
Room 101 (2015) – gwestai
8 Out of 10 Cats Does Countdown (2015) – panelydd gwadd
Hair (2015) – cyflwynwraig
Safeword (2015–presennol) – capten tîm
The Cube: Celebrity Special (2015) – cystadleuydd
The Last Leg (2015) – gwestai
Bring the Noise (2015) – panelydd rheolaidd
Lip Sync Battle UK (2016) – cystadleuydd
Let's Play Darts for Sport Relief (2016) – cystadleuydd
Counterfeit Cat (2016) – Ranceford (llais)

 Cyfeiriadau 

Categori:Cyflwynwyr teledu o Ganada
Categori:Cyflwynwyr teledu o Iwerddon
Categori:Digrifwyr o Ganada
Categori:Digrifwyr o Iwerddon
Categori:Genedigaethau 1983
Categori:Merched yr 20fed ganrif
Categori:Merched yr 21ain ganrif